**Love for foreningen af historielærere ved læreruddannelsen** Vedtaget 8/2 2014

1 Foreningen af historielærere ved læreruddannelsen har til formål at udgøre et forum for orientering om og drøftelse af faget, dets problemer og målsætning samt varetage dets stilling i læreruddannelsen.

§ 2 Alle med interesse i læreruddannelse i historie kan optages som medlemmer. Bestyrelsen bemyndiges til at optage som medlemmer alle, der støtter foreningens formål.

§ 3 Der betales kontingent, hvis størrelse fastsættes af bestyrelsen.

§ 4 Generalforsamlingen er foreningens højeste myndighed. Ordinær generalforsamling afholdes hvert andet år. Ekstraordinær generalforsamling afholdes, når formanden eller bestyrelsens flertal ønsker det, eller når 25% af medlemmerne skriftligt fremsætter forslag herom til bestyrelsen. Indkaldelse til generalforsamling skal være medlemmerne bekendt 3 uger før dens afholdelse. (Offentliggjort på Narratio). Forslag til dagsorden må være bestyrelsen i hænde senest 14 dage forinden.

§ 5 Bestyrelsen består af 3 medlemmer. Endvidere vælges 1 suppleant og 1 revisor. Alle valg gælder for 2 år. Genvalg kan finde sted. Ved valg skal der stemmes på det antal bestyrelsesmedlemmer, der skal vælges.

§ 6 Bestyrelsen konstituerer sig med formand, kasserer og redaktør. Bestyrelsen indkaldes af formanden, eller når mindst 2 af dens medlemmer ønsker det.

§ 7 Bestyrelsen fastlægger selv sin forretningsorden.

§ 8 Ændring af disse love kræver almindeligt flertal på en generalforsamling.

§ 9 Beslutning om ophævelse af foreningen kan kun finde sted på en ordinær generalforsamling. Forslag herom skal være medlemmerne bekendt senest 3 måneder før generalforsamlingen. Offentliggjort på Narratio. Beslutningen kræver 2/3 flertal af de forsamlede. Vedtages ophævelsen træffer generalforsamlingen beslutning angående afvikling af foreningens forhold.